Kati Mikola

Kati Maaria Mikola (ent. Mikola-Stenvall, s. 26. joulukuuta 1961 Helsingin maalaiskunta)Ansioluettelo , Taidemaalari
Kati Mikola. Viitattu 18.3.2014. on Sauvossa asuva taidemaalari. Hänet tunnetaan erityisesti muotokuvistaan ja muista valoisan realistisista öljymaalauksista, joissa ihmisten luomassa ympäristössä seikkailee usein eläinhahmoja.Iina Antinluoma: Miljöömuotokuvista satumaalauksiin , arvio Mikolan näyttelyistä Henkilökohtaista ja Pienet suuret sankarit Galleria Reginassa, Turun Sanomat 28.5.2006. Viitattu 18.3.2014.

Mikola opiskeli 1978–1981 Turun piirustuskoulussa. Hän on pitänyt useita yksityisnäyttelyitä etenkin Turussa, mutta myös Tampereella, Oulussa, Hyvinkäällä ja Salossa. Hän on toiminut Paimion kansalaisopiston kuvataiteen opettajana vuodesta 1997 ja opettanut lisäksi muun muassa Varsinais-Suomen Kansanopiston muotokuvakursseilla vuosina 1998, 2000 ja 2001. Mikola on ollut Turun taiteilijaseuran hallituksen jäsen vuodesta 2000.

Mikola asuu Sauvossa Art Alsilaksi nimetyssä vanhassa kansakoulussa, jossa hänellä on ateljee, taidegalleria ja kurssitoimintakeskus.Taiteilijaa ei ymmärretä yrittäjäksi, Taide on työtä , Y-lehti 2/2008. Viitattu 18.3.2014.

Mikola oli aiemmin naimisissa taidemaalari Kaj Stenvallin kanssa.Tanskala, Raija-Liisa: Kaj Stenvall & Kati Mikola – Järjestys kuin virkamiehillä, Anna 31/1999, s. 34–38

Lähteet

Aiheesta muualla
Kati Mikolan verkkosivusto 

Luokka:Suomalaiset taidemaalarit
Luokka:Vuonna 1961 syntyneet
Luokka:Elävät henkilöt